พิจารณาร่างพระราชบัญญัติประกอบรัฐธรรมนูญ ว่าด้วยการเลือกตั้ง ส.ส. ต้องดำเนินการตามกรอบกฎหมาย
นายชวน หลีกภัย ประธานสภาผู้แทนราษฎร กล่าวถึงการประชุมร่วมกันของรัฐสภา เพื่อพิจารณาร่างพระราชบัญญัติประกอบรัฐธรรมนูญ ว่าด้วยการเลือกตั้ง ส.ส. ระหว่างวันที่ 10 สิงหาคมนี้ ว่า ได้มีปัญหารือกับประธานวุฒิสภาและผู้ใหญ่ที่รับผิดชอบแล้ว ว่าในส่วนของสภาฯก็ต้องทำหน้าที่คือ มีการประชุมตามระเบียบวาระ ไม่ว่าจะผ่านความเห็นชอบ หรือไม่ก็ตาม ทุกอย่างต้องเป็นไปตามรัฐธรรมนูญ ที่ระบุว่า ต้องพิจารณาให้แล้วเสร็จภายใน 180 วัน ส่วนผลจะออกมาเป็นอย่างไรขึ้นอยู่กับดุลยพินิจของสมาชิกประธานสภาผู้แทนราษฎร ระบุว่า การที่สมาชิกบางส่วนจะไม่เข้าร่วมประชุมเพื่อพิจารณาร่างพระราชบัญญัติประกอบรัฐธรรมนูญว่าด้วยการเลือกตั้ง ส.ส. เนื่องจากไม่ต้องการให้กฎหมายผ่านความเห็นชอบและต้องการให้ระยะเวลาเกิน 180 วันตามรัฐธรรมนูญ เพื่อที่จะกลับไปร่างเดิมที่รัฐบาลเสนอ นอกจากนี้เรื่องของวันประชุม 10 สิงหาคม ซึ่งตรงกับวันกำนันผู้ใหญ่บ้าน จึงจะเลื่อนวันประชุมไปเป็นวันที่ 11 สิงหาคม แทน แต่ที่ประชุม เห็นว่า ไม่ใช่เหตุผลที่จะทำให้ต้องเปลี่ยนวันประชุมร่วมกันได้ ดังนั้นจึงขอแจ้งให้พี่น้องกำนันผู้ใหญ่บ้านทราบว่า หาก ส.ส. ในพื้นที่ไม่สามารถไปร่วมงานวันกำนันผู้ใหญ่บ้านได้ เนื่องจากมีการประชุมร่วมกันของรัฐสภาเพื่อพิจารณากฎหมายสำคัญส่วนกรณีที่ฝ่ายค้านประกาศ จะยื่นเรื่องให้ศาลรัฐธรรมนูญ วินิจัยวาระการดำรงตำแหน่งนายกรัฐมนตรี 8 ปี ของพลเอก ประยุทธ์ จันทร์โอชา ประธานสภาผู้แทนราษฎร ระบุว่า มีกระบวนการในการดำเนินการ ที่ไม่จำเป็นต้องยื่นเรื่องผ่านประธานสภาผู้แทนราษฎรก็ได้ ซึ่งเบื้องต้นยังไม่ได้รับการประสานและเท่าที่ทราบอาจไม่ได้ยื่นผ่านประธานสภาฯ แต่หากมีใครยื่นเรื่องเข้ามาก็จะดำเนินการตามขั้นตอนกฎหมายปกติ